recursal/SuperWikiNEXT-32B huggingface dataset:
**அகேட்**(**Agate** /ˈæɡət/) என்பது பொதுவான பெருங்கல் வகையாகும். சற்கடோனி மற்றும் படிகக்கல் ஆகியன இதில் உள்ள முதன்மைப் பொருளாகும். இதிலிருந்து ஆபரணங்கள், குடைப்பிடி, கத்திப்பிடி முதலியன செய்கிறார்கள். அறிவியல் ஆய்வுச்சாலைகளில் கட்டியாகவுள்ள சேர்மங்களைப் பொடியாக்க அகேட் கல்லும் பயன்படுகின்றது. அகேட்டுகளில் சில வெவ்வேறு நிறமுள்ள அடுக்குகளை உடையவை. எரிமலையிலிருந்து வந்த பிழம்புகள் குளிரும்போது நீர் உட்புகுந்து நீரிலுள்ள சிலிகா பேன்ற பொருள்களுடன் கலந்து வெவ்வேறு நிறமுள்ள அடுக்குகளாகப் பாறைகளுடன் உறைகின்றன. மெக்சிகோ அகேட் என்பதில் கண்ணைப் போன்ற ஒரு வளையம் காணப்படுகிறது. இதை சைக்ளோப்ஸ் என்பது கிரேக்கப் புராணங்களில் வரும் ஒற்றைக் கண் அரக்கனைக் குறிக்கிறது. அகேட் கற்கள் வட மெரிக்கா தென் அமெரிக்கா, ஆஸ்திரேலியா, தென் ஆப்பிரிக்கா முதலிய கண்டங்களிலுள்ள மலைகளில் காணப்படுகின்றன.

சான்றுகள்
---------

1. ↑  Wang, Yifeng; Merino, Enrique (1990-06-01). "Self-organizational origin of agates: Banding, fiber twisting, composition, and dynamic crystallization model" (in en). *Geochimica et Cosmochimica Acta* **54** (6): 1627–1638. doi:10.1016/0016-7037(90)90396-3. பன்னாட்டுத் தர தொடர் எண்:0016-7037. Bibcode: 1990GeCoA..54.1627W. .

வெளியிணைப்புகள்
---------------

"Agates", School of Natural Resources, University of Nebraska-Lincoln (retrieved 27 December 2014).
**பண்ணத்தி** என்பது தொல்காப்பியம் பகுத்துக் காட்டும் ஏழு வகையான செய்யுள் பாங்குகளில் ஒன்று. 
இது செய்யுளுக்குள் இருக்கும் **விடுகதை போன்ற பொருள் குறிப்பு** என விளக்கப்பட்டுள்ளது. இது பொருளை உய்த்துணர வைக்கும் பாட்டாக வரும். 

கொன்றை வேய்ந்த செல்வன் அடியினை  

என்றும் ஏத்தித் தொழுவோம் நாமே 

என்னும் பாடலைத் தொல்காப்பிய உரையாசிரியர் இளம்பூரணர் பண்ணத்தி வகைக்கு எடுத்துக்காட்டாகத் தருகிறார். இதில் ‘**கொன்றை வேய்ந்த செல்வன்**’ என்னும் தொடர் பாட்டிடை வைத்த குறிப்பு. இந்தத் தொடர் கொன்றைப் பூவைத் தலையில் சூடிக்கொண்டிருக்கும் சிவபெருமானைக் குறிக்கும். 
இது பிசி என்னும் விடுகதை போல இருக்கும் என்று தொல்காப்பியம் விளக்குகிறது. 

பிசி, பண்ணத்தி ஆகியவற்றுக்கு இடையே உள்ள வேறுபாடு

| பிசி (விடுகதை) | பண்ணத்தி |
| --- | --- |
| வினாப்பாடலுக்கு விடை என்னும் பாங்கில் இருக்கும் | பாட்டில் குறிப்பால் உணர்த்தும் ஒரு தொடராக இருக்கும் |
| பேச்சு வழக்கில் வரும். (செய்தி இதழ்களில் புதிர் போட்டு விடுவிக்கும் உரைநடைத் தொடர்களாக இக்காலத்தில் பதிவேறியுள்ளன) | செய்யுள் வழக்கில் வரும் |

இந்தப் பண்ணத்திப் பொருட்குறிப்பபு பன்னிரண்டு அடிக்கு மிகாத அடிகள் கொண்ட பாட்டில் வரும். அதற்கு மேற்பட்ட அடிகள் கொண்ட பாட்டில் வரினும் கடிந்து நீக்கப்படாது என்கிறது தொல்காப்பியம்.

அடிக்குறிப்புகள்
----------------

1. ↑  
'எழு நிலத்து எழுந்த செய்யுள் தெரியின்,  

அடி வரை இல்லன ஆறு' என மொழிப 3-466 தொல்காப்பியம், செய்யுளியல்
2. ↑  
அவைதாம்,  

நூலினான, உரையினான,  

நொடியொடு புணர்ந்த பிசியினான,  

ஏது நுதலிய முதுமொழியான,  

மறை மொழி கிளந்த மந்திரத்தான,  

கூற்று இடை வைத்த குறிப்பினான 3-467 தொல்காப்பியம், செய்யுளியல்
3. ↑  கொன்றைவேந்தன்
4. ↑  
பாட்டிடைக் கலந்த பொருள ஆகி,  

பாட்டின் இயல-பண்ணத்திய்யே 3-482 தொல்காப்பியம், செய்யுளியல்
5. ↑  
அதுவேதானும் பிசியொடு மானும் 3-483 தொல்காப்பியம், செய்யுளியல்
6. ↑  
அடி நிமிர் கிளவி ஈர்-ஆறு ஆகும்;  

அடி இகந்து வரினும் கடி வரை இன்றே 3-484 தொல்காப்பியம், செய்யுளியல்
இராசா சாரி
**இராசா சாரி** (Raja Jon Vurputoor Chari) என்பவர் நாசா என்ற  விண்வெளி மையத்தால் 2017 விண்வெளி வீரர் வகுப்புக்குத்  தேர்ந்தெடுக்கப்பட்ட அமெரிக்க விண்வெளி வீரர் ஆவார்.  இவர் இந்திய வம்சாவளியைச் சேர்ந்தவர்.

வாழ்க்கைக் குறிப்புகள்
----------------------

அமெரிக்காவில் விஸ்கான்ஸினில் மில்வாவ்கியில் பிறந்து, அயோவா, சிடார் பால்ஸில் வளர்ந்த ராஜா சாரி 1999ஆம் ஆண்டில் வான்படை அகாடமியில் விண்வெளிப் பொறியியல் பட்டம் பெற்றார்.
பின்னர் மாசச்சூசெட்ஸ் தொழில்நுட்ப நிறுவனத்தில் படித்து விண்வெளியியலில் முதுவர் பட்டமும் பெற்றார். 
வான் படையில் கர்னலாகப் பணியாற்றும்போது 2017 விண்வெளி வீரர் வகுப்புக்குத் தேர்ந்தெடுக்கப்பட்டார்.
தேர்ந்தெடுக்கப்பட்ட 12 வீரர்களில் இவரும் ஒருவர். 2017 ஆகத்து மாதம் முதல் இரண்டு ஆண்டுகளுக்குப் பயிற்சி பெறுவார். பின்னர் பன்னாட்டு விண்வெளி ஆராய்ச்சி மையத்தில் ஆய்வுப்பணிகளில் ஈடுபடுத்தப்படுவார்.
கல்பனா சாவ்லாவுக்குப் பிறகு இந்திய வம்சாவளியைச் சேர்ந்த நாசா விண்வெளி வீரர் இராசா சாரி ஆவார்.

பதக்கங்கள்
----------

* டிபென்சு மெரிடோரியசு செர்வீசு பதக்கம்
* ஈராக் கேம்பயின் பதக்கம்
* கொரியன் டிபென்சு செர்வீசு பதக்கம்
* வான்படை சாதனைப் பதக்கம்

மேற்கோள்
--------

1. ↑  Garcia, Mark (2017-06-06). "Astronaut Candidate Raja Chari" (in en). *NASA*. .
2. ↑  Harwood, William (June 7, 2017). "NASA introduces 12 new astronauts". *CBS News* (CBS Broadcasting).. பார்த்த நாள்: 8 June 2017.
3. ↑
**மாதவரம் தாவரவியல் தோட்டம்** (*Madhavaram Botanical Garden*) என்பது இந்தியாவில் தமிழ்நாட்டில், சென்னை நகரில் அமைந்துள்ள தாவரவியல் பூங்கா ஆகும். இது தமிழ்நாடு அரசின் தோட்டக்கலைத் துறையின் கீழ் இயங்கி வருகிறது. இது நகரத்தில் உள்ள பெரிய தாவரவியல் பூங்கா ஆகும். சென்னையில் உள்ள செம்மொழிப் பூங்காவிற்கு அடுத்து இரண்டாவது பெரிய பூங்கா இதுவாகும்.

வரலாறு
------

மாதவரம் தாவரவியல் தோட்டத்திற்கான அடிக்கல் 15 செப்டம்பர் 2010 அன்று நாட்டப்பட்டது. ஆரம்பத்தில் 28.51 ஏக்கர் (11.54 ஹெக்டேர்) பரப்பளவில் விரிவுபடுத்தத் திட்டமிடப்பட்ட இப்பூங்காவின் பரப்பளவு திறக்கப்பட்டபோது 20.21 ஏக்கராக (8.18 ஹெக்டேர்) குறைக்கப்பட்டது. சுமார் 57.3 மில்லியன் செலவில் தாவரத் தோட்டம் கட்டப்பட்டது.

தோட்டம்
-------

மாதவரம் பால்பண்ணைக் காலனியில் உள்ள அரசு தோட்டக்கலை பண்ணையில் இந்த தோட்டம் உள்ளது. தோட்டம் பரவலாகப் பழங்கள், மருத்துவ தாவரங்கள், உட்புற தாவரங்கள், கற்றாழை மற்றும் அலங்கார மரக்கன்றுகள், பாதுகாக்கப்பட்ட சாகுபடிக்காக ஒரு பிரிவு எனப் பிரிக்கப்பட்டுள்ளது. பூங்காவில் பறவைகளைக் கவரும் வகையில் ஒரு சிறிய பாலம் கட்டப்பட்டுள்ளது. இங்கிருந்து பார்வையாளர்கள் ஏரியைக் காண முடியும். இத்தோட்டத்தில் ஏறக்குறைய 400 வகையான தாவரங்கள் உள்ளன. இதில் 200 அலங்காரச் செடி வகைகளும் அடங்கும். உதகமண்டலத்தில் உள்ள தோட்டத்தில் உள்ளதைப் போன்ற கண்ணாடி மாளிகையும், மூலிகைகள், மலர்கள், போன்சாய் மற்றும் குறுக்கு நெடுக்காக அமைக்கப்பட்ட தட்டி தோட்டங்கள் உள்ளன. குழந்தைகளுக்கான விளையாட்டுப் பகுதி, அருவிகள் மற்றும் பல நீரூற்றுகள் உள்ளிட்ட பல்வேறு வகையான தோட்டங்களுடன் அமைந்துள்ளது. தோட்டத்தில் கிட்டத்தட்ட 150 பேர் அமரக்கூடிய ஒரு திறந்தவெளி அரங்கம் உள்ளது. தோட்டத்தில் தாவர நாற்றங்கால் விற்பனை நிலையமொன்றும் செயல்படுகிறது. இந்து பஞ்சாங்கத்தில் குறிப்பிடப்பட்டுள்ளபடி 27 நட்சத்திரங்களுக்கான தாவரங்களைக் கொண்டு தோட்டம் ஒன்று உருவாக்கும் திட்டமும் உள்ளது.

இத்திட்டத்தின் ஒரு பகுதியாக, மாதவரத்தில் உள்ள தோட்டக்கலை பயிற்சி மையமும் ரூபாய் 39 மில்லியன் செலவில் தோட்டக்கலை மேலாண்மை நிறுவனமாகத் தரம் உயர்த்தப்படும்.

மேலும் காண்க
------------

* செம்மொழிப் பூங்கா
* சென்னை பூங்காக்கள்
* இந்தியாவில் தாவரவியல் தோட்டங்களின் பட்டியல்

மேற்கோள்கள்
-----------

1. 1 2  Kannan, Uma (13 December 2012). "28-acre herbal park to come up at Madhavaram". *Deccan Chronicle* (Chennai: Deccan Chronicle). Archived from the original on 14 டிசம்பர் 2012.. பார்த்த நாள்: 13 Dec 2012.
2. 1 2  "Stone laid for ornamental garden at Madhavaram". *தி இந்து* (Chennai). 16 September 2010. Archived from the original on 21 செப்டம்பர் 2010.. பார்த்த நாள்: 13 Feb 2013.
3. 1 2 3 4  Lakshmi, K. (28 October 2012). "28-acre botanical garden takes shape". *The Hindu* (Chennai: The Hindu).. பார்த்த நாள்: 29 Oct 2012.
4. 1 2 3 4  Ramakrishnan, T. (22 October 2018). "Madhavaram gets a new lung space". *The Hindu* (Chennai: Kasturi & Sons).. பார்த்த நாள்: 22 October 2018.

வெளி இணைப்புகள்
---------------

* Parks page at Government of Tamil Nadu, Agriculture Department
**தேசாந்திரி** எஸ். ராமகிருஷ்ணன் அவர்களால் எழுதப்பட்ட ஒரு தமிழ்க் கட்டுரை நூல். இது நூலின் ஆசிரியர் பயணம் செய்த ஊர்களில் அவர் பெற்ற அனுபவங்கள் மற்றும் அவ்வூரின் வரலாறு ஆகியவற்றைக் கொண்டு எழுதப்பட்ட நூல். இது ஆனந்த விகடன் இதழில் தொடராக வெளிவந்து பின்னர் நூலாகப் பதிப்பிக்கப்பட்டது.

சென்னை, சாரநாத் முதலியன பற்றிய கட்டுரைகள் இந்நூலில் இடம் பெற்றுள்ளன.

மேற்கோள்கள்
-----------

"உலகம் பெரியது எனினும் உலகை அறிய நினைக்கும் மனித ஆசை அதைவிடப் பெரியது. எல்லா இரவு பகலிலும் யாரோ ஒரு மனிதனின் கால்கள் நடந்துகொண்டே இருக்கின்றன. எல்லா பக்கமும் திறந்துகிடக்கிறது உலகம். விருப்பமும் தேடலும் நம்மைக் கொண்டுசெல்ல அனுமதிப்பது மட்டுமே நமது வேலை "

"நீர்வீழ்ச்சியின் முன் நிற்கும்போது ஏற்படும் சிலிர்ப்பும் பிரமாண்டமான அதன் விசையும் , ஈரக்காற்றும் எப்படி நேரில் காணாமல் உணரமுடியதோ , அது போல , இந்தியாவின் குறுக்கும் நெடுக்குமாகப் பயணம் செய்யாமல் ஒருவன் இந்தியாவைப் பற்றிய சித்திரத்தை மனதில் உருவாக்கவே முடியாது "

"யாதும் ஊரே யாவரும் கேளிர் என்றான் கணியன் பூங்குன்றன். அது சந்தேகத்தின் நிழல் விழாத காலம். இன்று நாம் அடையாள அட்டைகளும் கடவுச் சீட்டுகளும் இல்லாமல் பயணிப்பது சாத்தியமில்லை. அலைந்து திரியும் துறவிகளே கூட தங்களுடைய பெயரை உடலில் பச்சை குதிக்கொண்டு அதை அடையாள அட்டைப் போலக் காட்டுகிறபோது , நான் எம்மாத்திரம் சொல்லுங்கள் "

" கோழிக்குஞ்சுகளுக்குக் கூட நீலம்,மஞ்சள்,சிவப்பு என நிறம் மாற்றி பூசி விற்கத் தொடங்கிவிட்ட வணிக உலகில் கலைகள், சிற்பம், பாரம்பரிய இசை என்று பேசுவது கூட பைத்தியகாரத்தனமானதாக கருதப்படும். ஆனாலும், காலத்தில் நாம் எதையல்லாம் முக்கியம் எனத் தெரியாமல் தூக்கி எறிகிறோமோ, அதையெல்லாம் பின்னாளில் அடைவதற்குப் பெரிய விலை கொடுத்து வருகிறோம் என்பதையே காலம் திரும்பத்திரும்ப நிரூபித்து வருகிறது"

"டீக்கடைகளை விடவும் அதிகமாக பாலர் பள்ளிகள் பெருகிவிட்டன, கோழிப்பண்ணைகளைவிட அதிகமாக பொறியியல் கல்லூரிகள் உருவாகியிருக்கின்றன என்றால், கல்வி வளர்கிறது என்று அதற்கு அர்த்தம் இல்லை. டீக்கடையைவிட,கோழிப்பண்ணையைவிட கல்வி அதிக வருமானம் தரும் வணிகமாகிவிட்டது என்பதே பொருள். நம் கண் முன்னே கொஞ்சம் கொஞ்சமாக நடந்து கொண்டு இருக்கும் இந்தக்கல்விச் சீர்கேடு, நோய்க்கிருமியை விடவும் மிக ஆபத்தானது"
நியூயார்க்கில் உள்ள நியூ பால்ட்ஸ் நகரில் கருப்பு நிற ஆடையணிந்த பெண்கள் போராட்டம் நடத்துகின்றனர்
**கருப்பு  ஆடையணிந்த பெண்கள்** ( *Women in Black* ) என்பது உலகெங்கிலும் 10,000 ஆர்வலர்களைக் கொண்ட பெண்களின் போர் எதிர்ப்பு இயக்கமாகும். 1988 இல் எருசலேமில் தொடர்ச்சியான போராட்டங்கள் மற்றும் வன்முறைக் கலவரங்கள் வெடித்ததைத் தொடர்ந்து இஸ்ரேலிய பெண்களால் முதல் குழு உருவாக்கப்பட்டது.

வரலாறு
------

 எருசலேமில் உள்ள பாரிஸ் சதுக்கத்தில் மூன்று மொழிகளில் "ஆக்கிரமிப்பை நிறுத்து" என்று எழுத்தப்பட்டுள்ள தனித்துவமான கருப்பு நிறுத்தப் பலகைகளுடன் கருப்பு  ஆடையணிந்த பெண்கள் போராட்டம் நடத்துகின்றனர்.
ஆக்கிரமிக்கப்பட்ட பகுதிகளில் இஸ்ரேலியப் படையினரால் மனித உரிமைகள் கடுமையாக மீறப்படுவதாக அவர்கள் கருதியதற்குப் பதிலளித்து, மத்திய எருசலேமில் ஒவ்வொரு வெள்ளிக்கிழமையும் பெண்கள், மோதலில் பாதிக்கப்பட்ட அனைவருக்காகவும் துக்கம் தெரிவிக்கும் வகையில் கருப்பு ஆடைகளை அணிந்து விழிப்புணர்வு நடத்தினர். ஆரம்பத்தில் குழுவிற்கு எந்தப் பெயரும் இல்லை. ஆனால் அது கருப்பு ஆடைகளுடன் விரைவாக அடையாளம் காணப்பட்டது, இது புறக்கணிக்க கடினமாக இருந்த தனித்துவமான ஆர்ப்பாட்டங்களை உருவாக்க உதவியது. 

இந்த முயற்சி விரைவில் இஸ்ரேலின் பல்வேறு இடங்களுக்கும் பரவியது. பெண்கள் வாரந்தோறும் நகரங்களின் முக்கிய சதுக்கங்களில் அல்லது நகரங்களுக்கு இடையேயான நெடுஞ்சாலைகளில் சந்திப்புகளில் நின்று கொண்டிருந்தனர். ஆரம்பத்திலேயே முடிவு செய்தபடி, ஆக்கிரமிப்புக்கு எதிரான எதிர்ப்பைத் தவிர வேறு எந்த முறையான திட்டத்தையும் இயக்கம் ஏற்கவில்லை. ஆண்களும் இதில் பங்கேற்பதா வேண்டாமா என்பது போன்ற பிரச்சினைகளைத் தீர்மானிப்பதில் உள்ளூர் குழுக்கள் தன்னாட்சி பெற்றன.

மோதலின் உச்சக்கட்டத்தில் நாடு முழுவதும் வெவ்வேறு இடங்களில் முப்பது விழிப்புணர்வுகள் நடைபெற்றன. 1993 ஆம் ஆண்டு ஓசுலோ உடன்படிக்கைக்குப் பிறகு, பாலஸ்தீனியர்களுடன் சமாதானம் நெருங்கிவிட்டதாகத் தோன்றியபோது, இந்த எண்ணிக்கை வெகுவாகக் குறைந்தது. பின்னர், வன்முறை நிகழ்வுகள் மீண்டும் அதிகரித்தது.

விருதுகள்
---------

2001 ஆம் ஆண்டில், பெண்களுக்கான ஐக்கிய நாடுகளின் மேம்பாட்டு நிதி யத்தால் வழங்கப்பட்ட பெண்களுக்கான மில்லினியம் அமைதிப் பரிசு இந்த இயக்கத்திற்கு வழங்கப்பட்டது. அதே ஆண்டு, இஸ்ரேலிய மற்றும் செர்பிய குழுக்கள் அமைதிக்கான நோபல் பரிசுக்கு பரிந்துரைக்கப்பட்டன.

உசாத்துணை
---------

* *Encyclopedia of activism and social justice*. Thousand Oaks: SAGE Publications. 2007. பக். 1477–1479. பன்னாட்டுத் தரப்புத்தக எண்:9781452265650. .
* *Sappho in the Holy Land : lesbian existence and dilemmas in contemporary Israel*. Albany: State University of New York Press. 2005. பக். 191–210. பன்னாட்டுத் தரப்புத்தக எண்:9780791463185. .

மேற்கோள்கள்
-----------

1. ↑   *Routledge International Encyclopedia of Women: Global Women's Issues and Knowledge*. Routledge. 2004. பக். 1517. பன்னாட்டுத் தரப்புத்தக எண்:9781135963156.. பார்த்த நாள்: 7 September 2015.
2. ↑  Stange, Mary Zeiss (2011). *Encyclopedia of women in today's world*. .

வெளி இணைப்புகள்
---------------

* Official website
* UK branch website
* Women in Black documents Israeli Left Archive
* Twenty years' anniversary of the Women in Black Women's News

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* Israel
* United States

 |
**நிக்கல் ஆக்சைடு ஐதராக்சைடு** *(Nickel oxide hydroxide)* என்பது NiO(OH) என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். கருப்பு நிறத்தில் திண்மமாகக் காணப்படும் இச்சேர்மம் எந்தக் கரைபானிலும் கரையாது ஆனால் காரம் மற்றும் அமிலத்தால் பாதிக்கப்படும். நிக்கல்-உலோக ஐதரைடு மின்கலத்தில் ஒரு பகுதிப்பொருளாக நிக்கல் ஆக்சைடு ஐதராக்சைடு அடங்கியுள்ளது.

தொடர்புடைய பொருட்கள்
--------------------

நிக்கல்(III) ஆக்சைடுகள் பெரும்பாலும் மிகக்குறைவாகவே அடையாளப்படுத்தப்பட்டுள்ளன. மேலும் விகிவிதவியல் தன்மையற்ற சேர்மங்கள் எனக் கருதுகிறார்கள். நிக்கல்(III) ஆக்சைடு படிகவியல் ஆய்வுகளின்படி சரிபார்க்கப்படவில்லை, கரிம வேதியியல் பயன்பாடுகளுக்கும் நிக்கல் ஆக்சைடுகள் அல்லது பெராக்சைடுகள் தளத்திலேயே உருவாக்கிக் கொள்ளப்படுகின்றன. நிக்கல் பெராக்சைடு (சி.ஏ.எசு # 12035-36-8) சேர்மம் நிக்கல் ஆக்சைடு ஐதராக்சைடு உடன் நெருங்கிய தொடர்பும் அதே அடையாளங்களையும் பெற்றுள்ளது .

கட்டமைப்பு
----------

நிக்கல்(II) ஐதராக்சைடின் புருசைட்டு பல்லுருவத்தை ஒத்ததாகவே ஐதரசன்களில் பாதி அளவைக் கொண்டு இதனுடைய அடுக்குக் கட்டமைப்பும் உள்ளது. நிக்கலின் ஆக்சிசனேற்ற எண் 3+ ஆகும்.

தயாரிப்பு
---------

நிக்கல்(II) நைட்ரேட்டுடன் நீரிய பொட்டாசியம் ஐதராக்சைடு சேர்த்து புரோமினை ஆக்சிசனேற்றியாகக் கொண்டு வினைபுரியச் செய்தால் நிக்கல் ஆக்சைடு ஐதராக்சைடு தயாரிக்கலாம் :

Ni(OH)2 + KOH + 0.5 Br2 → KBr + H2O + NiOOH.

கரிம வேதியியல் பயன்
-------------------

பென்சைல் ஆல்ககாலை ஆக்சிசனேற்றம் செய்து பென்சாயிக் அமிலமாக மாற்றும் வினையில் நிக்கல்(III) ஆக்சைடுகள் வினையூக்கிகளாகச் செயல்படுகின்றன:

பென்சைல் ஆல்ககாலின் ஆக்சிசனேற்றம்.
இதேபோல 3-பியூட்டனாயிக் அமிலத்தை பியூமரிக் அமிலமாக மாற்றும் இரட்டை ஆக்சிசனேற்ற வினையிலும் இது வினையூக்கியாகச் செயல்படுகிறது.

3-பியூட்டனாயிக் அமிலத்தின் ஆக்சிசனேற்றம்

மேற்கோள்கள்
-----------

1. ↑  Gary W. Morrow "Nickel(II) Peroxide" Encyclopedia of Reagents for Organic Synthesis, 2001 John Wiley & Sons. எஆசு:10.1002/047084289X.rn017
2. ↑  Casas-Cabanas, M.; Canales-Vazquez, J.; Rodriguez Carvajal, J.; Palacin, M.R. "Characterizing nickel battery materials: crystal structure of beta-(NiOOH)" Materials Research Society Symposia Proceedings (2009) 1126, p131-p136.
3. ↑  O. Glemser "β-Nickel(III) Hydroxide" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 1549.
4. ↑  *An Efficient and Practical System for the Catalytic Oxidation of Alcohols, Aldehydes, and ,-Unsaturated Carboxylic Acids* Joseph M. Grill, James W. Ogle, and Stephen A. Miller J. Org. Chem.; **2006**; 71(25) pp 9291 - 9296; (Article) எஆசு:10.1021/jo0612574

| * பா
* உ
* தொ
 நிக்கல் சேர்மங்கள் |
| --- |
| நிக்கல் (0) | 
* Ni(CO)4

 |
| நிக்கல் (II) | 
* NiBr2
* NiCO3
* NiCl2
* NiCrO4
* NiF2
* NiI2
* Ni(NO2)2
* Ni(NO3)2
* NiO
* Ni(OH)2
* Ni3(PO4)2
* NiS
* NiSO4
* NiTiO3
* C36H70NiO4
* C24H46NiO4

 |
| நிக்கல் (III) | 
* Ni2O3
* NiOHO
* NiF3

 |
| நிக்கல் (IV) | 
* K2NiF6

 |
நீர் விளையாட்டுக்களில் ஒன்றான **நீச்சற்போட்டி**, மனிதன் தன் உந்துதலினால் நீரில் இடம் பெயர்வதைக் குறிக்கும் மனித நீச்சல் திறனை அடிப்படையாகக் கொண்டு, ஓர் குறிப்பிட்ட தொலைவை மிகக் குறைந்த நேரத்தில் கடப்பதைக் குறிக்கோளாகக் கொண்ட, விளையாட்டுப் போட்டியாகும். தொலைதூர மற்றும் முன்னோடியாக விளங்கிட கடல் மற்றும் நீரிணைகளில் நீஞ்சுவது போன்ற வேகத்திற்கு முன்னுரிமை அளிக்காத உடற்திறனை சோதிக்கும் பிற நீச்சல் போட்டிகளும் உள்ளன. நீச்சற்போட்டி என்பது பிற நீர் விளையாட்டுக்களான நீரில் பாய்தல், ஒருங்கிசைந்த நீச்சல் மற்றும் நீர் போலோ போன்றவற்றிலிருந்து வேறுபட்டது; அனைத்து நீர் விளையாட்டுகளிலும் நீந்துவது தேவையாயிருப்பினும் நீச்சற்போட்டிகளில் குறிக்கோளாக வேகம் மற்றும் உடற்திறன் இவையே முதன்மையாக விளங்குகின்றன.

நீச்சற்போட்டிகள் ஒலிம்பிக் விளையாட்டுக்களில் அவை துவங்கிய 1896 முதல் இடம் பெற்று வருகின்றன. இதனை உலகளவில் பன்னாட்டு நீச்சல் கூட்டமைப்பு கட்டுப்படுத்தி வருகிறது. உடற்சக்தியைச் செலவழிக்கும் உடற்பயிற்சிகளில் நீச்சல் முதன்மை வகிப்பதாகக் கருதப்படுகிறது.

வெளியிணைப்புகள்
---------------

* YMCA Competitive Swimming
* Parkway Swim Club
* Swim Articles
அரபு மொழியின் வனப்பெழுத்தில் அலீயின் முதல் மகன் ஹுசைன் இப்னு அலீயின் பெயர் பொறிக்கப்பட்ட காட்சி, இஸ்தான்புல், துருக்கி

  

**அல்-ஹசன் இப்னு அலீ இப்னு அபீ தாலிப்** (Al-Ḥasan ibn ʿAlī ibn Abī Ṭālib) (அரபு மொழி: الحسن ابن علي ابن أبي طالب‎ , 624–670 (பொது ஆண்டு), பொதுவாக ஹசன் என்று அழைக்கப்படுவர். முகமது நபியின் பேரனும், அலீ – பாத்திமா இணையரின் இரண்டு மகன்களில் மூத்தவர் ஆவார். இவரது தம்பியின் பெயர் இமாம் ஹுசைன் ஆகும்.

இவரது தந்தை அலீக்குப் பின்னர், ஐந்தாவது ராசிதீன் கலிபாவாக 661–இல் சில மாதங்கள் பதவியில் இருந்தவர்.

ஹசனின் மறைவுக்குப் பின்னர் முதலாம் முஆவியா என்பவர் உமையா கலீபகத்தின் மதகுருவாகவும், ஆட்சியாளராகவும் விளங்கினார். 
ஹசன் தமது 45 அல்லது 46 வயதில் மதீனாவில் இறந்த பின், அவரது உடல் மதீனாவில் அடக்கம் செய்யப்பட்டது. முஆவியாவின் தூண்டுதலின் பேரில், ஹசனின் மனைவியான ஜாதா பிந்த் அசாத் என்பவரால் நஞ்சூப்பட்டு ஹசன் மரணித்தார் என்ற குற்றச்சாட்டு நிலவுகிறது.ஹுசைன் ஏழைகளுக்கு தானம் செய்வதிலும், அடிமைகளிடம் அன்பு காட்டுவதிலும், வீரத்திலும், சகிப்புத்தன்மையிலும் சிறந்து விளங்கியவர்.

நல்லடக்கம்
----------

அல் ஹசனின் மறைவிற்குப் பின்னர் அவரது உடல், மதீனாவில் உள்ள முகமது நபியின் கல்லறை அருகே அடக்கம் செய்யப்பட்டது.

இதனையும் காண்க
--------------

* அலீ
* இமாம் ஹுசைன்
* சியா இசுலாம்
* பன்னிருவர்கள்

மேற்கோள்கள்
-----------

1. 1 2  Donaldson, Dwight M. (1933). *The Shi'ite Religion: A History of Islam in Persia and Irak*. BURLEIGH PRESS.
2. 1 2  Jafri, Syed Husain Mohammad (2002). *The Origins and Early Development of Shi’a Islam; Chapter 6*. Oxford University Press. பன்னாட்டுத் தரப்புத்தக எண்:978-0195793871.
3. ↑  Madelung 1997
4. ↑  Tabåatabåa'åi, Muhammad Husayn (1981). *A Shi'ite Anthology*. Selected and with a Foreword by Muhammad Husayn Tabataba'i; Translated with Explanatory Notes by William Chittick; Under the Direction of and with an Introduction by Hossein Nasr. State University of New York Press. பக். 137. பன்னாட்டுத் தரப்புத்தக எண்:9780585078182.
5. ↑  Lalani, Arzina R. (March 9, 2001). *Early Shi'i Thought: The Teachings of Imam Muhammad Al-Baqir*. I. B. Tauris. பக். 4. பன்னாட்டுத் தரப்புத்தக எண்:978-1860644344.

### இலக்கியம்

* Wilferd Madelung (1997). *The Succession to Muhammad: A Study of the Early Caliphate*. கேம்பிறிட்ஜ் பல்கலைக்கழகப் பதிப்பகம். பன்னாட்டுத் தரப்புத்தக எண்:0-521-64696-0.
* Wilferd Madelung (2003). *ḤASAN B. ʿALI B. ABI ṬĀLEB*. Encyclopedia Iranica. .

வெளி இணைப்புகள்
---------------
உழவுஉழவு
**உழவு** *(Tillage)* என்பது கருவிகளையும் எந்திரங்களையும் கொண்டு மண்ணை விதை முளைப்பதற்கும், பயிர் விளைச்சலுக்கும் ஏற்றபடி பக்குவப்படுத்தி ஆயத்தப் படுதலாகும். 

**பண்படுத்துதல்** *(Tilth)* என்பது உழவின் மூலம் அடையப்பெறும் நிலையாகும். பண்படுத்துதலில் மேம்போக்கான பண்படுத்துதல், நடுத்தர பண்படுத்துதல், நுண்ணிய பண்படுத்துதல் என மூன்று வகைகள் உண்டு.

**முதல்நிலை உழவு** *(Primary Tillage)* என்பது அறுவடைக்கு அடுத்து உடனடியாக நிலத்தை உழுது பண்படுத்துதலே முதல்நிலை உழவு எனப்படுகிறது. முதன்மை உழவு எனப்படுவது மண்ணை நன்கு உழுது, நிலத்தை விதைப்புக்கு ஏற்றாற் போல் தயார்படுத்துதல் ஆகும். இதில் களைகள், பயிர் கட்டைகள் போன்றவை இருப்பின் உள் மூடப்பட்டு மட்க வைக்கப்படுகின்றன. நாட்டுக் கலப்பை,இரும்பு இறக்கைக் கலப்பை,போஸ் கலப்பை மற்றும் டிராக்டர்கள் கொண்டு உழுவது முதல்நிலை உழவு ஆகும்.

**இரண்டாம்நிலை உழவு** *(Secondary Tillage)* என்பது முதல்நிலை உழவுக்குப்பின் மண்ணை நுண்ணிய முறையில் பண்படுத்துவதற்கு செய்யப்படும் உழவு இரண்டாம் நிலை உழவு எனப்படுகிறது. கட்டியை உடைத்தல் மட்டப்படுத்துதல், கீறிவிடுதல்போன்றவை இரண்டாம்நிலை உழவு ஆகும். 

**மூன்றாம்நிலை உழவு** *(Tertiary Tillage)* என்பது பார் ஒட்டுதல், வரப்புக் கட்டுதல் போன்றவை மூன்றாம் நிலை உழவு ஆகும்.

குறிப்புகள்
-----------

மேற்கோள்கள்
-----------

### நூல்தொகை

* Cook, R.L. H.F. McColly, L.S. Robertson, and C.M. Hansen. 1958. Save Money – Water – Soil with Minimum Tillage. Extension Bulletin 352. Cooperative Extension Service, Michigan State University, East Lansing.
* Sprague, Milton A. and Glover B. Triplett. 1986. *No-tillage and surface-tillage agriculture: the tillage revolution*. New York, Wiley. ISBN 978-0-471-88410-1
* Troeh, Frederick R. J. Arthur Hobbs, Roy L. Donahue. 1991. *Soil and water conservation for productivity and environmental protection*, 2nd ed. Englewood Cliffs, N.J. Prentice-Hall. ISBN 978-0-13-096807-4
* Soil Science of America. 2009. Glossary of Soil Science Terms. [Online]. Available at  (28 September 2009; verified 28 September 2009). Soil Science of America, Madison, WI.
* No-Plow Farmers Save Our Soil
* agriculture\_sustainable\_farming.html
* I will teach the world farming without oil
* Manufacturer of Agricultural Zone Till Subsoiler with Photos (umequip.com by Unverferth Equipment)

மேலும் படிக்க
-------------

* Brady, Nyle C.; R.R. Weil (2002). *The nature and property of soils, 13th edition*. New Jersey: Prentice Hall. பன்னாட்டுத் தரப்புத்தக எண்:0-13-016763-0.

வெளி இணைப்புகள்
---------------

விக்கிமீடியா பொதுவகத்தில்,  
 ***உழவு***   
என்பதின் ஊடகங்கள் உள்ளன. 

* "Illustrated Guide of Tilling and Weaving: Rural Life in China" from 1696
**எசுந்தோவா** என்பவர் முத்துகனின் மூன்றாவது மகனாவார். இவர் சகதாயி கானரசைத் தோற்றுவித்த சகதாயியின் பேரன் ஆவார். இவரது சகோதரர்கள் எசு மோங்கே மற்றும் பைதர் ஆகியோராவர். இவரது உறவினரான அல்கு மற்றும் சகோதரராகிய எசு மோங்கே ஆகிய இருவருமே சகதாயி கானரசின் கான்களாகப் பதவி வகித்தனர். 

இவரது மகன்களாகிய காரா குலேகு மற்றும் பரக் ஆகிய இருவரும் சகதாயி கான்களாகப் பதவி வகித்தனர்.

சகதாயி கானரசின் பரம்பரை
-----------------------

பாபர் தான் எழுதிய பாபர் நாமாவின் 19 வது பக்கத்தில் முதல் அத்தியாயத்தில் தனது தாய் வழி தாத்தா யூனஸ் கானின் பரம்பரையைப் பின்வருமாறு விளக்குகிறார்:

> "யூனஸ் கான் சகதாயி கானின் வழித்தோன்றல், சகதை கான் செங்கிஸ் கானின் இரண்டாவது மகன் (பின்வருமாறு,) யூனஸ் கான், வயிஸ் கானின் மகன், வயிஸ் கான் ஷெர்-அலி அவுக்லோனின் மகன், ஷெர்-அலி அவுக்லோன் முகம்மத் கானின் மகன், முகம்மத் கான் கிசிர் கவாஜா கானின் மகன், கிசிர் கவாஜா கான் துக்லுக்-திமுர் கானின் மகன், துக்லுக்-திமுர் கான் ஐசன்-புகா கானின் மகன், ஐசன்-புகா கான் தவா கானின் மகன், தவா கான் பரக் கானின் மகன், பரக் கான் எசுந்தவா கானின் மகன், எசுந்தவா கான் முவத்துகனின் மகன், முவத்துகன் சகதை கானின் மகன், சகதை கான் செங்கிஸ் கானின் மகன்"
> 
> 
>

**அப்துல் கரிம் கானின் பரம்பரை**
--------------------------------

**மிர்சா முகம்மத் ஐதர் துக்லத்தின் கூற்றுப்படி அப்துல் கரிம் கானின் பரம்பரை**| 1. செங்கிஸ் கான்
2. சகதாயி கான்
3. முத்துகன்
4. எசுந்தோவா
5. கியாசுத்தீன் பரக்
6. துவா
7. முதலாம் எசன் புகா
 | 1. துக்லுக் தைமுர்
2. கிசிர் கோசா
3. முகம்மத் கான் (மொகுலிசுதானின் கான்)
4. ஷிர் அலி ஓகலன்
5. உவைசு கான் (வைசே கான்)
6. யூனுஸ் கான்
7. அகமத் அலக்
 | 1. சுல்தான் சயித் கான்
2. அப்துரஷித் கான்
3. அப்துல் கரிம் கான் (எர்கந்து)
 |

உசாத்துணை
---------
**கொன்யா மாகாணம்** ( துருக்கியம்: Konya ili) துருக்கி நாட்டின் தென்மேற்கு-மத்திய அனடோலியாவில் உள்ள ஓர் மாகாணமாகும். இந்த மாகாணத்தின் தலைநகரம் கொன்யா நகரமாகும். பரப்பளவில் மற்ற மாகாணத்தை விட இது துருக்கியின் மிகப்பெரிய மாகாணமாகும். இதன் போக்குவரத்துக் குறியீடு 42 ஆகும். 

கொன்யாவில் உள்ள கோசலரென் சூரிய மின் உற்பத்தி நிலையத்தால் 22.5 மெகாவாட் மின்சாரத்தை தயாரிக்க முடியும். இதன் பரப்பளவு 430,000 சதுர மீட்டர் ஆகும்

புள்ளிவிவரங்கள்
---------------

2011 ஆம் ஆண்டின் தகவலின்படி கொன்யா மாகாணத்தின் மக்கள்தொகையில் 2 மில்லியன் ஆகும். இதில் 1.1 மில்லியனுக்கும் அதிகமான மக்கள் கொன்யா பெருநகர நகராட்சியில் தான் வசிக்கின்றனர். (கொன்யா மாகாணத்தில் 76.2% மக்கள் நகரத்தில் வாழ்கின்றனர், மீதமுள்ளவர்கள் கிராமங்கள், துணை மாவட்டங்கள் மற்றும் மாவட்டங்களில் வாழ்கின்றனர்.) கொன்யா மாகாணத்தில் 31 மாவட்டங்கள் உள்ளன, அவற்றில் மூன்று மத்திய மாவட்டங்கள்: கரடே, மேரம் மற்றும் செல்சுக்லு. 

### மொழி கணக்கெடுப்பு

அதிகாரப்பூர்வ முதல் மொழி முடிவுகள் (1927-1965  ) 

| மொழி | 1927 | 1935 | 1945 | 1950 | 1955 | 1960 | 1965 |
| --- | --- | --- | --- | --- | --- | --- | --- |
| துருக்கியம் | 94.8% | 95.3% | 96.1% | 95.7% | 96.6% | 98.7% | 97.3% |
| குர்திஷ் | 4.2% | 4% | 3.8% | 2.6% | 2.9% | 1.1% | 2.5% |
| சர்க்காசியன் | 0.4% | 0.3% | 0.1% | 0.2% | 0.2% | 0.1% | 0.1% |
| டாடர் | 0.2% | 0.3% | இல்லை | இல்லை | இல்லை | இல்லை | இல்லை |
| அல்பேனிய | 0.1% | 0% | 0% | 0% | 0% | 0% | 0% |
| மற்றவை | 0.2% | 0.1% | 0% | 1.5% | 0.3% | 0% | 0.1% |

பிரிவுகள்
---------

கொன்யா மாகாணம் 31 மாவட்டங்களாகப் பிரிக்கப்பட்டுள்ளது. இவற்றில் மூன்று மாவட்டம் கொன்யா நகரின் நகராட்சியில் சேர்க்கப்பட்டுள்ளன. 

 கொன்யா மாகாண மாவட்டங்கள்

குகைகள்
-------

கொன்யா மாகாணத்தில் உள்ள குகைகள்: 

* பாலதினி குகை, பெய்செஹிர்
* ப்யு துடன் குகை, தேரேபுகக்
* கோர்கினி குகை, பெய்செஹிர்
* டெனாஸ்டெப் குகைகள், செடிசெஹிர்

மேலும் காண்க
------------

* கொன்யா மாகாணம், உதுமானிய பேரரசு

புகைப்படங்கள்
-------------

* ஒப்ருக் ஏரி மற்றும் ஒப்ருக் கேரவன்சரிஒப்ருக் ஏரி மற்றும் ஒப்ருக் கேரவன்சரி
* பாரம்பரிய உணவு, எட்லி எக்மெக்பாரம்பரிய உணவு, எட்லி எக்மெக்
* கொன்யாவின் போஸ்டாஸில் உள்ள காட்டு ஆடுகள்கொன்யாவின் போஸ்டாஸில் உள்ள காட்டு ஆடுகள்

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Company opens Turkey’s ‘largest solar power plant’ in Central Anatolia
3. ↑   *Türkiye Nüfus Sayimlarinda Azinliklar*.. பார்த்த நாள்: 16 December 2018.
**ஆரியசேகரன்** என்பவன் ஆரியச்சக்கரவர்த்தி ஆரியசேகரன் என விரித்துரைக்கப்படுகிறான். 

இவன் முதலாம் மாறவர்மன் குலசேகர பாண்டியன் (1268-1311) படைத்தலைவர்களில் ஒருவன். இவன் பாண்டிய நாட்டுச் செவ்விருக்கை நல்லூர் பகுதியிலுள்ள *சக்கரவர்த்தி நல்லூர்* என்னும் ஊரில் பிறந்தவன். ‘மதிதுங்கன்’ என்பது இவனது இயற்பெயர். ‘தனி நின்று வென்ற பெருமான்’ என்னும் பட்டம் வழங்கி மாறவர்மன் இவனைப் பாராட்டியிருக்கிறான்.

இவன் சிங்கள அரசனைப் போரில் வென்று அவனது ‘அவகிரி’க் கோட்டையைக் கைப்பற்றினான். புகழேந்திப் புலவர் இலங்கை சென்று இந்த ஆரியசேகரனைப் பாடிப் பரிசில் பெற்றார். கொழும்பு பொருட்காட்சிச்சாலையில் உள்ள ஓர் ஆவணப்பாடல் இந்த ஆரியசேகரனைக் குறிப்பிடுகிறது. அந்தப் பாடல்

வெண்பா  

கங்கணம் வேற் கண் இணையால் கட்டினார் காமர்வளைப்  

பங்கயங்கை மேல்திலதம் பாரித்தார் – பொங்கொலிநீர்ச்  

சிங்கைநகர் ஆரியனை சேரா அனுரேசர்  

தங்கள் மடமாதர் தாம்.

பாடல் சொல்லும் செய்தி
அனுரேசர் எனப் போற்றி வணங்கப்படும் சிவபெருமான், கோயில் கொண்டுள்ள ஊர்  வாழ் மாதர் சிங்கைநகர் ஆரியனை (ஆரிய சேகரனை) தம் இணைவேற்கண் கங்கணத்தால் கட்டிப்போட்டனர். கண்டோர் விரும்பும் தம் வளைக்கைத் தாமரையாலும் கட்ட விரும்பித் தம் நெற்றியில் திலகம் வைத்துக்கொண்டனர்.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

1. ↑  இவனது பெயர் விரிவிலுள்ள ‘சக்கரவர்த்தி’ என்னும் சொல் இவனது பிறந்த ஊரைக் குறிக்கும். ‘ஆரிய’ என்னும் அடைமொழி ‘ஆர்’ என்னும் உரிச்சொல் அடிப்படையிலிருந்து பிறந்தது. இவ்வுரிச்சொல் அறிவும் வல்லமையும் நிறைந்திருத்தலைக் குறிக்கும்.
2. ↑  ஆண்டு 1288, மகாவம்சம் குறிப்பிடுகிறது.
3. ↑  தமிழ் நாவலர் சரிதை.
4. ↑  இந்த ஆவணப்பாடலின் ஆண்டு 1290.
5. ↑  அனுராதபுரம்
**இராசராச அதியமான்** என்பவன், 12 ஆம் நூற்றாண்டின் பிற்பகுதியில் தகடூர்நாட்டை ஆண்ட அரசன். சோழப் பேரரசுக்குக் கீழ்ப்பட்டு ஆட்சி செய்து வந்தான். இவன் மூன்றாம் குலோத்துங்க சோழன் காலத்தவன். சங்க காலத்துக் மன்னர்களான அதியமான் மரபினரில் எட்டாம் நூற்றாண்டுக்குப் பின்னர் அரசனாக அறியப்படும் முதல் மன்னன் இவனாவான். தகடூர்ப் பகுதியில் இவன் கோயில்களுக்குத் தானம் அளித்ததையும், திருப்பணிகள் செய்ததையும் குறிப்பிடும் பல கல்வெட்டுக்கள் கிடைத்துள்ளன. 

  

இப்போது அதியமான் கோட்டை என்று அழைக்கப்படும் இடத்தில் இருந்த கோட்டையைக் கட்டியவன் இராசராச அதியமானே எனக் கருதப்படுகிறது. தர்மபுரிப் பகுதியில் உள்ள மாட்லாம்பட்டி, இண்டமங்கலம் என்னும் ஊர்களுக்கு அருகே கண்டுபிடிக்கப்பட்ட பழங்காலத்து வழித்தூரம் குறிக்கும் கற்கள் இரண்டு அதியமான் பெருவழி என்னும் சாலையில் இருந்த நாவல்தாவளத்துக்கான தூரத்தைக் குறிக்கின்றன. இக் கற்களும் இதே மன்னன் காலத்தவை எனப்படுகின்றன.

குறிப்புகள்
-----------

1. ↑  சாந்தலிங்கம், சோ. 2006, பக். 102
2. ↑  சாந்தலிங்கம், சோ. 2006, பக். 102
3. ↑  சாந்தலிங்கம், சோ. 2006, பக். 103

உசாத்துணைகள்
------------

* சாந்தலிங்கம், சோ. *வரலாற்றில் தகடூர்*, புது எழுத்து வெளியீடு, காவேரிப்பட்டினம். 2006.

இவற்றையும் பார்க்கவும்
----------------------

* அதியமான் நெடுமிடல்
* அதியமான் நெடுமான் அஞ்சி
* அதியமான் பொகுட்டெழினி
* விடுகாதழகிய பெருமாள்
**சிவப்பு நிலா (*Sivappu Nila*)** 1998 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். ஜே. ஜார்ஜ் பிரசாத் தயாரித்து, இயக்கியிருந்தார். ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ் மற்றும் பலர் நடித்திருந்தனர். தேவா இசை அமைத்த இத்திரைப்படம், 25 டிசம்பர் 1998 ஆம் தேதி வெளியானது.

நடிகர்கள்
---------

ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ், பேனெர்ஜீ, லூசே மோகன், ஓமக்குச்சி நரசிம்மன், வாஹினி, இளவரசி, அனுஜா, ஜூனியர் ரதி, துர்கா, மஹேந்திரன், மாஸ்டர் அஜாருத்தீன், ராஜ்காந்த், பீமேஸ்வர ராவ், வி. சத்ய நாராயணா, ஜூடோ ரமேஷ்.

கதைச்சுருக்கம்
--------------

கடத்தல்காரன் துரையின் கொலை வழக்கை விசாரிக்கிறார் போலீஸ் அதிகாரி ராஜா (ராஜா). முகமூடியும், கருப்பு கோட்டும் அணிந்து, வெள்ளை குதிரையில் வந்து கொலை செய்தான் என்ற துப்பைத் தவிர வேறுதுவும் ராஜாவிற்கு கிடைக்கவில்லை. அந்நிலையில், ராணி (வினிதா) எனும் கல்லூரி மாணவியை விரும்புகிறார் ராஜா. ராணி போலவே முக ஜாடை கொண்ட ஜான்சியை சந்திக்கிறார் ராஜா. ராணியின் சகோதரி ஜான்சி என்று பொய் சொல்கிறாள். கொள்ளைக்காரன் மருது (அலெக்ஸ்) அதே நபரால் கொல்லப்படுகிறான். ராணி தான் கொலையாளி என்று ராஜா கண்டு பிடிக்க, தனது கடந்த காலத்து உண்மையை கூறினாள் ராணி.

கடந்த காலத்தில், லட்சுமி (வாஹினி) ராணி மற்றும் அவர்களது தந்தை மாஜி போலீஸ் அதிகாரி ராமச்சந்திரன் (டெல்லி கணேஷ்) ஆகியோர் ஆனந்தமாக வாழ்ந்து வந்தனர். அவ்வாறாக ஒரு நாள், ரவுடி மாணிக்கத்தை லட்சுமி அடித்து விடுகிறாள். கோபமடைந்த மாணிக்கம் அவனது நண்பர்கள் மருது மற்றும் துரையுடன் சேர்ந்து, லட்சுமியை மானபங்க படுத்தினர். புகார் பதிவு செய்தும், சரியான ஆதாரம் இல்லாதால், மூவரையும் நீதிமன்றம் விடுதலை செய்தது. நீதி கிடைக்காத லட்சுமி தற்கொலை செய்ததால், மூவரையும் பழிவாங்க ராணியும் ராமச்சந்திரனும் முடிவு செய்தனர்.

அனைத்தையும் கேட்ட ராஜா, ராணியை சரணடைய கேட்டுக்கொண்டார். ராஜாவின் பேச்சைக் கேளாமல், மாணிக்கத்தை கொள்கிறாள் ராணி. போதிய ஆதாரம் இல்லாததால், நீதிமன்றம் ராணியை விடுதலை செய்தது.

ஒலிப்பதிவு
----------

5 பாடல்களைக் கொண்ட இசைத்தொகுப்பு 1998 ஆம் ஆண்டு வெளியானது. பொன்னியின் செல்வன் எழுதிய பாடல் வரிகளுக்கு தேவா இசை அமைத்திருந்தார்.

1. சிவகாசி மேஸ்திரி
2. ஹார்டீனா டைமன்டா
3. பூப்பறிக்க
4. நீ மீன ராசி பொண்ணா
5. பூவுக்குள் புயல்

மேற்கோள்கள்
-----------


1. ↑  "jointscene.com". Archived from the original on 2011-08-20. 2019-02-27 அன்று பார்க்கப்பட்டது.CS1 maint: unfit url (link)
2. ↑  "spicyonion.com".
3. ↑  "play.raaga.com".
4. ↑  "mio.to". 2017-11-14 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
சிவப்புக் கடற்கரை, பன்யின், சீனா
**சிவப்புக் கடற்கரை** (*Red Beach*; சீன மொழி: 红海滩) என்பது சீனாவின், லியாவோனிங் மாகாணத்தின் பன்ஜின் பகுதியில் உள்ள, *செனோபோடீசியா* குடும்ப சிவப்புத் தாவரங்களினால் அமைந்துள்ள புகழ்வாய்ந்த இடமாகும். இது பெரிய ஈர நிலங்களிலும் கோரைப்புல் (பாசி என்றும் கூறுகின்றனர் ) சதுப்பு நிலங்களிலும் காணப்படும். இப்பகுதி ஆழமற்ற கடல், அலையுள்ள நிலம் போன்ற தோற்றத்தை ஏற்படுத்துகிறது.
பன்ஜின் பகுதியில் லியாவோஹி என்னும் ஆறு கடலில் கலக்கும் இடத்தில் உள்ள கழிமுகத்தில் இப்பகுதி உள்ளது. இது தண்ணீருடன் கூடிய சதுப்பு நிலப் பகுதியாகும். சனவரி முதல் மார்ச் வரை பிற கடற்கரைகள் போலவே காட்சியளிக்கும். ஏப்ரல் இறுதியில் வசந்த காலத்தில் பச்சை வண்ணத்தில் கோரைப்புற்கள் முளைக்கின்றன. 3 மாதங்களுக்குப் பிறகு, கோடைக்காலத்தில் இவை அடர் சிவப்பு வண்ணமாக மாறி, ஆகத்து முதல் அக்டோபர்வரை உலகின் அழகிய கடற்கரையாகக் காட்சியளிக்கிறது. நவம்பர், திசம்பர் மாதங்களில் இவை இளஞ்சிவப்பு நிறத்தை அடைந்து, குளிர் காலத்தில் காய்ந்துவிடுகின்றன. மூன்று மாதங்களில் மீண்டும் கோரைப்புற்கள் புதிதாக உருவாகிவிடுகின்றன.

இயற்கையிலேயே கோரைப்புற்கள் சிவப்பாக மாறிவிடுவதாகவும், கடற்கரை மண்ணிலுள்ள உப்பும் காரத்தன்மையுமே சிவப்பு நிறத்தைத் தருகிறது என்கிறும் ஆய்வாளர்களிடையே இருவேறு கருத்துகள் இருந்துவருகின்றன.

பன்ஜின் இந்த சிவப்புக் கடற்கரை 51 சதுர மைல் பரப்பளவில் பரவியுள்ளது. இந்தத் தனித்துவம் மிக்க அழகிய கடற்கரையை அரசு மிகக் கவனமாகப் பாதுகாத்துவருகிறது. அதனால் மிகக் குறைவான இடத்தை மட்டுமே சுற்றுலாப் பயணிகள் பார்ப்பதற்கு அனுமதிக்கிறார்கள். சீனாவிலிருந்தும், வெளிநாடுகளில் இருந்தும் சுற்றுலாப் பயணிகள் ஒவ்வோர் ஆண்டும் வருகிறார்கள்.

உசாத்துணை
---------

1. ↑  Suaeda salsa (in Chinese)
2. ↑  விநோத உலகம்: சிவப்புக் கடற்கரை!
3. ↑  THAT'S what you call a sea of red!
4. ↑  Panjin Red Beach, China
5. ↑  எஸ்.சுஜாதா (2016 ஊலை 20). "விநோத உலகம்: சிவப்புக் கடற்கரை!". தி இந்து தமிழ். 20 சூலை 2016 அன்று பார்க்கப்பட்டது. Check date values in: `|date=` (உதவி)

வெளி இணைப்புகள்
---------------

* Sightseeing in Panjin City பரணிடப்பட்டது 2019-03-07 at the வந்தவழி இயந்திரம் (in Chinese)
**லடிஸ் வீரமணி** (இறப்பு: மே 5, 1995) இலங்கையில் மேடை நாடகத்துறையில் நடிகராக, நாடகாசிரியராக, இயக்குனராக அறியப்பட்டவர். இவர் இயக்கிய நாடகங்களில் 'சலோமியின் சபதம்', 'மதமாற்றம்' என்பன குறிப்பிடற்குரியனவாகும். அரைநூற்றாண்டு காலம் தமிழ் நாடக மேடையின் ஆற்றல் மிகுந்த கலைஞராக தனது ஆளுமையை நிலை நாட்டியுள்ளார்.

நாடக உலகில்
-----------

கொழும்பு, ஜிந்துப்பிட்டி பிரதேசத்தில் இயங்கிய ‘மனோரஞ்சித கான சபா’விலிருந்து வெளிவந்த கலைஞர்களில் முன்னோடி நடிகவேள் லடிஸ் வீரமணி ஆவார். 1945 இல் மல்லிகா என்ற நாடகத்தின் மூலம் தனது நாடகவுலக பிரவேசத்தை மேற்கொண்டார்.

1954 ஆம் ஆண்டு இலங்கைக்கு வருகை தந்த கலைவாணர் என். எஸ். கிருஷ்ணன் - மதுரம் குழுவினருக்கு அளிக்கப்பட்ட வரவேற்பில் லடிஸ் வீரமணியின் நடிப்புக்காக "நடிகவேள்" என்ற பட்டத்தை வழங்கினார் என். எஸ். கே.

ஆரம்ப காலங்களில் இவரை நெறிப்படுத்தியவர்களில் மிக முக்கியமானவர் ஏ. இளஞ்செழியன். மற்றவர் முற்போக்கு இலக்கிய முன்னோடியுமான அ. ந. கந்தசாமி. அ. ந. கந்தசாமி எழுதிய ‘மத மாற்றம்’ என்ற நாடகம் தமிழ் நாடக மேடையில் ஒரு திருப்புமுனையாக அமைந்தது. ‘மதமாற்றத்தை’ சிறப்பாக நெறியாள்கை செய்தார் லடீஸ் வீரமணி. அ. ந. கந்தசாமி மகாகவியிடம் வீரமணியை அறிமுகப்படுத்தியதன் காரணமாக அவருக்காகவே கண்மணியாள்காதை என்ற வில்லுப்பாட்டை மகாகவி எழுதினார்.

83 இல் இலங்கையில் ஏற்பட்ட இனக் கலவரத்தின் பின் தமிழகத்திலிருந்தார் வீரமணி. அங்கிருந்து ஐரோப்பிய நாடுகளுக்குச் சென்று ‘கண்மணியாள்காதை’ என்ற வில்லிசை நிகழ்ச்சியை அங்கு நடத்தினார்.

இயக்கி நடித்த நாடகங்கள்
-----------------------

* *தாய் நாட்டு எல்லையிலே*
* *கங்காணியின் மகன்*
* *நாடற்றவன்*
* *சலோமியின் சபதம்*
* *கலைஞனின் கனவு*
* *மனிதர் எத்தனை உலகம் அத்தனை*
* *ஊசியும் நூலும்*

திரைப்படங்களில்
---------------

* வெண்சங்கு
* வாடைக்காற்று
* பொன்மணி

வெளி இணைப்புகள்
---------------

* என்னைக் கவர்ந்தவர்கள் - 7 - லடிஸ் வீரமணி - (கே.எஸ்.பாலச்சந்திரனின் நினைவுப் பதிவு)
* தமிழ் நாடக மேடைக்கு லடீஸ் வீரமணியின் பங்களிப்பு, தினகரன், ஜூன் 6, 2010
**தேங்காய் சுடும் விழா** தமிழ்நாட்டின் பல்வேறு பகுதிகளில் ஆடி 1 அன்று குறிப்பாக காவிரி, அமராவதி உள்ளிட்ட பல ஆற்றங்கரையோரங்களில் கொண்டாடப்படுகின்ற விழாக்களில் ஒன்றாகும்.

நம்பிக்கை
---------

பொதுவாக புதிதாகத் திருமணம் ஆன தம்பதியர், தீய எண்ணங்களை முழுமையாக அகற்றிவிட்டு அங்கு நல்ல எண்ணங்களை விதைத்து சுவையான வாழ்வினைத் தொடங்கவும், விவசாயம் செழிப்பாக அமையவும், செல்வம் பெருகவும், ஆண்டு முழுவதும் குடும்பத்தில் ஒற்றுமை நிலவி மகிழ்ச்சியாக இருக்கவும் இவ்விழா கொண்டாடப்படுகிறது.

தேங்காய் சுடும் முறை
--------------------

முற்றிய தேங்காயின் கண்களைத் திறந்து அதிலுள்ள நீரை அகற்றிய பின்னர் பொட்டுக்கடலை, பச்சரிசி, பருப்பு, வெல்லம், அவல், எள், ஏலக்காய் ஆகியவை கலந்த கலவையை இட்டு, கூராக சீவப்பட்ட அழிஞ்சி மர குச்சியில் இந்த தேங்காயை சொருகி தீயில் வாட்டி, சுட்டு பின் சாப்பிட்டு மகிழ்கின்றனர். தேங்காயை உரித்து சுத்தம் செய்து மஞ்சள் தடவி, துளையிட்டு, அதில் உள்ள தேங்காய்நீரை எடுத்ததும், ஊறவைத்த பச்சரிசி, நாட்டுச்சக்கரை, பொட்டுக்கடலை, எள், வறுத்த பாசிப்பருப்பு போன்றவற்றை அரைத்து அதனைத் தேங்காயில் போட்டு சுடுவதும் உண்டு. பிரசாதமாக தங்களின் வீட்டிற்கு எடுத்துச் செல்கின்றனர்.

நடைபெறும் இடங்கள்
-----------------

கரூர் (கரூர் மாவட்டம்)  சேலம், மேட்டூர், ஈரோடு, நாமக்கல், பள்ளிபாளையம், குமாரபாளையம், பரமத்திவேலூர், திருச்செங்கோடு, ராசிபுரம், சேந்தமங்கலம்  உள்ளிட்ட பல இடங்களில் இவ்விழா கொண்டாடப்படுகிறது.

மேற்கோள்கள்
-----------

1. 1 2 3  கரூரில் தேங்காய் சுடும் விழா, தினமணி, திருச்சி பதிப்பு, 18 சூலை 2017
2. ↑  ஆடி பிறப்பையொட்டி கரூரில் தேங்காய் சுடும் விழா, தினகரன், 18 சூலை 2015
[*தொடர்பிழந்த இணைப்பு*]
3. ↑  சேலத்தில் தேங்காய் சுடும் விழா கோலாகலமாக நடந்தது; பல்வேறு பகுதிகளில் கொண்டாட்டம், News7 Tamil
4. ↑  மேட்டூரில் தேங்காய் சுட்டு சுவாமிக்குப் படையல், தினமணி, 18 சூலை 2014
5. ↑  ஆடி முதல் நாளில் நெருப்பில் தேங்காய் சுடும் பண்டிகை தமிழகத்தின் பல்வேறு பகுதிகளில் வெகு விமரிசையாகக் கொண்டாட்டம் : புதுமணத் தம்பதிகள் ஏராளமானோர் பங்கேற்பு, Jaya TV, 18 சூலை 2017
6. ↑  பிறந்தது தேங்காய் சுட்டு மக்கள் கொண்டாட்டம், தினகரன், 17 சூலை 2016
[*தொடர்பிழந்த இணைப்பு*]

வெளி இணைப்புகள்
---------------

* ஆடி மாதத்தின் முதல் நாளையொட்டி சேலத்தில் தேங்காய் சுடும் பண்டிகை அழிஞ்சிமர குச்சிகள் விற்பனை அமோகம், தினத்தந்தி, 17 சூலை 2014
* ஆடி தேங்காய் சுடும் பண்டிகை கோலாகலம், தினமலர் கோயில்கள், 18 சூலை 2014
* தேங்காய் சுடும் பண்டிகை: அழிஞ்சி குச்சி, தேங்காய் விற்பனை ஜோர், தினமலர், 17 சூலை 2017
* ஆடிப்பிறப்பன்று தேங்காய் சுடுவது ஏன்?, தினமணி, 18 சூலை 2017
* ஆடி மாதத்தை வரவேற்கும் வகையில் தேங்காய் சுடும் விழா, தினமணி, 18 சூலை 2019
**எய்யலூர் சொர்ணபுரீசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் காட்டுமன்னார்கோயில் அருகில் எய்யலூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக ஓதனேசுவரர் உள்ளார். திரேதா யுகத்தில் ராமன் வழிபட்டவராக இவர் கருதப்படுகிறார்.

வரலாறு
------

ராமர், சீதை, லட்சுமணர் காட்டில் இருந்தபோது ராவணன் சீதையைக் கடத்திச் சென்றார். சீதையைத் தேடி ராமன் சென்றபோது ஜடாயு சிறகிழந்த இடமான சிறகிழந்தநல்லூரைக் கண்டார். ராமன் கண்ணின் பட்ட நாரை ஒன்று சீதையை ராவணன் கடத்திச் சென்றதை கூறியது. அவ்விடம் திருநாரையூர் ஆனது. புட்பக விமானத்தில் சென்ற பெண் ஒரு பூவினை கீழே போட்டுச் சென்றதாகக் கேள்விப்பட்டார். அந்த இடம் பூவிழந்தநல்லூர் ஆகும். இவ்வாறு சென்றபோது கடம்பூர், வேலம்பூண்டி, ஈச்சம்பூண்டி ஆகிய ஊர்களைக் கடந்து சிறுகாட்டூர் வந்தபோது கொள்ளிடத்தில் வெள்ளம் காணப்பட்டது. மக்களை வெள்ளத்திலிருந்து காப்பாற்றவும், பயணத்தினைத் தொடரவும் ராமர் வில்லை எடுத்து அம்பை தொடுத்தார். அம்பு எய்த இடமானதால் எய்யலூர் எனப்பட்டது. வெள்ளம் குறைந்து லிங்கத்திருமேனி வெளிப்பட பூசை செய்துவிட்டு பயணத்தைத் தொடர்ந்தனர்.

விழாக்கள்
---------

பிரதோஷம், சிவராத்திரி, ராம நவமி உள்ளிட்ட பல விழாக்கள் இக்கோயிலில் நடைபெறுகின்றன.

மேற்கோள்கள்
-----------

1. 1 2 3 4   அருள்மிகு ஓதனேஸ்வரர் திருக்கோயில், தினமலர் கோயில்கள்
**லங்கா பெல்**, CDMA தொழில் நுட்பத்தை இலங்கையில் முதன் முறையாக அறிமுகப் படுத்திய நிறுவனமாகும். இது மே 1, 2007 இன்படி 500,000 இற்கும் மேற்பட்ட CDMA வாடிக்கையாளர்களைத் தன்னகத்தே கொண்டுள்ளது. இலங்கையில் இதுவே வாடிக்கையாளர்களுக்கு இலவசமாக 150 மணித்தியாலங்களுக்கு இணைய இணைப்பை வழங்கிவருகின்றது. அத்துடன் கம்பியற்ற அகனற அலை இணைப்புக்களை கொழும்பு கண்டி ஆகிய பகுதிகளில் வழங்கிவருகின்றபோதிலும் இதன் ஆதிக்கம் இலங்கைத் தொலைத் தொடர்புநிலையத்தின் அகன்ற அலை (அகலப் பட்டை) இணைப்புடன் போட்டியிட முடியாமலே உள்ளது. லங்காபெல்லின் விளம்பரப்படி 153 கிலோபிட்ஸ்/செக்கண் வேகத்தில் CDMA தொலைபேசிகளுக்கு இணைப்பானது வழங்கப் படுகின்றது.

லங்காபெல் சண்டெல் போன்றல்லாது ஒரு பிரதேசத்தில் இருந்து பிறிதோர் பிரதேசத்திற்குச் CDMA தொலைபேசியை எடுத்துச் சென்றால் வாடிக்கையாளர் சேவைக்கு கையொப்பமிட்ட கடிதம் அனுப்பினால் அன்றி வேலை செய்யாது. எனவே இது வாகனங்களில் பாவிப்பதற்குப் பொருத்தமானதல்ல. எனினும் இது ஒப்பீட்டளவில் கட்டணம் குறைவானது என்பதால் கூடுதலான CDMA வாடிக்கையாளர்களைக் கொண்டுள்ளது.

வாடிக்கையாளர் சேவை இலக்கம்
--------------------------

* தொலைபேசி வாடிக்கையாளர்கள் சேவை : 011-5375375

மேற்கோள்கள்
-----------

1. ↑  "ஒரு நேரத்தில் ஓரடி (ஆங்கில மொழியில்)". லங்கா பெல். நவம்பர் 11, 2012 அன்று பார்க்கப்பட்டது.

வெளியிணைப்பு
------------

* லங்காபெல் பரணிடப்பட்டது 2006-08-18 at the வந்தவழி இயந்திரம்

  



|  |  |  |
| --- | --- | --- |
| * பா
* உ
* தொ
 | **இலங்கையின் தொலைத்தொடர்பு சேவை நிறுவனங்கள்** | {{{படிம தலைப்பு}}} |
| லங்காபெல் | ஹட்ச் | எட்டிசலட் | ஸ்ரீ லங்கா டெலிகொம் | டயலொக் | மோபிட்டல் |  எயார்டெல் | டயலொக் பிராட்பேண்ட் வலையமைப்புகள் |
***பச்சக் குதிர*** ( பொருள். Green horse பச்சை குதிரை ) என்பது 2006 ஆம் ஆண்டு வெளிவந்த தமிழ் நகைச்சுவை திரைப்படம் ஆகும்.

இத்திரைப்படம் ( ஆர். பார்த்திபன் ) எழுதி இயக்கிய நாடகத் திரைப்படம் ஆகும். இப்படத்தில் பார்த்திபன், நமீதாவும் ஆகியோர் முக்கிய வேடங்களில் நடித்தனர். இந்தப்படம் 14 ஏப்ரல் 2006 அன்று எதிர்மறையான விமர்சனங்களுக்கு வெளியிடப்பட்டது.

கதைச் சுருக்கம்
---------------

பச்சமுத்து ( ஆர். பார்த்திபன் ) சென்னையில் ஒரு சேரிப் பகுதியை ஆளுகிறார். அவர் ஒரு வக்கிரம் நிறைந்த மனிதராக உள்ளார். தனது சொந்த தாயை ஒரு அடிமைத் தொழிலாளி போல நடத்துகிறார். பணத்திற்காக எந்தவிதமான கொடூர செயலை செய்யவும் துணிந்தவராக உள்ளார்.

ஒரு நாள் அவர் ஒரு திருமண நிகழ்விடத்திற்கு செல்கிறார். அங்கு பணக்காரர் மற்றும் அழகாக இருக்கும் மணமகள் பூவு ( நமிதா ) தனது ஆடைகளை அகற்றுவதை காண்கிறார். அவளை முற்றிலும் நிர்வாணமாகப் பார்த்தபின், அவளுடன் ஏதேனும் வழியில் உடலுறவு கொள்ள ஆசைகொள்கிறார். அதற்கு திருமணமே சிறந்த வழியென உணர்கிறார். அவர் மணமகனை அடித்து, அங்குள்ளவர்களை சமாதானப்படுத்தி, இறுதியில் ஏழைப் பெண்ணை மணக்கிறார். அவருடன் சேரி திரும்பியதும், அவரது தாயும் பிற பெண்களும் பூவுவின் அழகைப் பாராட்டுகின்றனர்.

ஒரு நாள் பச்சை இறந்துவிட்டதாக நடித்து காலனி மக்களின் விசுவாசத்தை சோதிக்க முடிவு செய்கிறார். ஆனால் அந்த இடத்திலுள்ள அவரது தாயைத் தவிர மற்ற அனைத்து மக்களும் அவரது மரணத்தை கொண்டாடுவதைக் கண்டு அவர் அதிர்ச்சியடைகிறார். இது அவரை முற்றிலும் மாற்றுகிறது.

பச்சை தனது வழிகளை கைவிட்டு, இரக்கமற்ற பணக்காரர்களின் கும்பலை உதைக்கின்றார். கிராம மக்கள் பச்சையைக் கொண்டாடுகிறார்கள்.

நடிகர்கள்
---------

* ஆர் பார்த்திபன் - பச்சமுத்து
* பூவுவாக நமீதா
* மாறன் - பச்சமுத்துவின் நண்பர்
* லதா ராவ் - வடிவு
* ராஜ்கமல் - பூவுவை மணக்கவிருந்த மணமகன்
* காதல் தண்டபாணி - வட்டிக்கடைக்காரன்
* வினோத் ராஜ் - தலைமை ஆசிரியர்
* டி.பி. கஜேந்திரன் - வழக்கறிஞர் வரதராஜன்
* லியாகத் அலிகான்
* சித்ரா லட்சுமணன் - மேயரின் தனிப்பட்ட உதவியாளர் (ரிப்பன் கட்டிடம்)
* ஜி. வி. சுதாகர் நாயுடு - கலப்பட உணவுப் பொருட்களை உற்பத்தி செய்யும் ஜி.வி.
* ஜோதி லட்சுமி
* போண்டா மணி - போண்டா

ஒலிப்பதிவு
----------

ஒலிப்பதிவு சபேஷ்-முரளி இசையமைத்தது.

* தலைமேல தூக்குறோம் - அரவிந்த்
* சரசா லோகா - கார்த்திக், சின்மாயி, சுசித்ரா
* சங்கு தராய் - ஆர்.பார்த்திபன்
* பொட்டு வெச்சி - ஸ்ரீராம், மகாதி
* பச்சயா பச்சயா - மாலதி, ஸ்ரீராம்

மேற்கோள்கள்
-----------

1. ↑  "Pachakuthirai Review - Pachakuthirai Tamil Movie Review by Rajaraman.R". *NOWRUNNING*. 2020-02-17 அன்று மூலம் பரணிடப்பட்டது. 2020-02-17 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2006-10-15 அன்று மூலம் பரணிடப்பட்டது. 2006-10-15 அன்று பார்க்கப்பட்டது.
3. ↑  "Pachakuthira" – mymazaa.com வழியாக.
**உப்பூர் வெயிலுகந்த விநாயகர் ஆலயம்** இது இந்திய மாநிலம் தமிழ்நாட்டில், இராமநாதபுரம் மாவட்டம், திருவாடானை வட்டம் உப்பூர் எனும் ஊரில் அமைந்துள்ள இந்து சைவ வழிபாட்டுத்தலமான விநாயகர் கோயில்.

பெயர் காரணம்
------------

தட்சன், தன்னை வணங்காத ஈசனை அவமானப்படுத்த ஒரு மாபெரும் யாகம் செய்தான். சிவபெருமானைத் தவிர அனைத்து தேவதைகளையும் அழைத்து யாகத்தை நடத்தினான். இந்த யாகத்தில் கலந்துகொண்டதால், சூரியனுக்கு தண்டனை கிடைத்தது. தன் தவறுக்கு பரிகாரம் தேட முற்பட்ட சூரியன், வன்னி மந்தார வனத்தில் தவமிருந்தார். சூரியன் தவத்தால் மகிழ்ந்த விநாயகர் அவர் பாவம் போக்க அருளினார். தனது ஒளிக்கிரணங்கள் விநாயகப் பெருமான் மீது பட்டு, தான் வணங்க அதை ஏற்குமாறு கோரினார். அவ்வாறே அருளினார் விநாயகர். அதன்படி, தட்சிணாயன, உத்தராயன காலங்களில் தெற்கு மற்றும் வடக்குப் புறமாக இவர் மீது **சூரிய ஒளி** படுகிறது. இதனால் இவருக்கு வெயில் உகந்த விநாயகர் என்ற பெயர் ஏற்பட்டது என்பது தல புராணம்.

மணக்கோல விநாயகர்
----------------

பிரம்மசாரியாகக் கொண்டாடப்படும் விநாயகப் பெருமானுக்கு திருமணம் நடைபெறும் தலமாக வட இந்தியாவிற்கு அடுத்து தமிழகத்தில் உப்பூரில் நடைபெறுகிறது.

தேவகோட்டை ஜமீன்தார்
-------------------

இராமநாதபுரம் சமஸ்தானதிற்கு உட்பட்ட இக்கோயிலானது நாட்டுக்கோட்டை நகரத்தார் மரபில் வந்த தேவகோட்டை ஜமீன்தார் குடும்பத்தாரால் கட்டப்பட்டு, பராமரிக்கப்பட்டு வருகிறது.

மேற்கோள்கள்
-----------

1. ↑   தினமணி
2. ↑  வயிநாகரம் அ.இராமநாதன் செட்டியார். *நாட்டுக்கோட்டை நகரத்தார் வரலாறு*. பக். 158,159.

வெளி இணைப்புகள்
---------------

* தலவரலாறு தினமலர்
* விக்கிமேப்பியாவில் உப்பூர் அமைவிடம்
**ஆரிஃப் இக்பால் உசைன் பாட்டி** (*Arif Iqbal Hussain Bhatti*) பாக்கித்தான் நாட்டைச் சேர்ந்த ஒரு நீதிபதியாவார். லாகூர் உயர் நீதிமன்றத்தின் நீதிபதியாக இருந்த இவர் 1997 ஆம் ஆண்டு அக்டோபர் மாதம் 17 ஆம் தேதியன்று தீர்ப்பில் நிந்தனை செய்ததாகக் கூறி கொலை செய்யப்பட்டார்.

1995 ஆம் ஆண்டில் இவர் நீதியரசர் குர்சித்து அகமதுவுடன் சேர்ந்து இரண்டு கிறித்தவ ஆண்களை நிந்தனை குற்றச்சாட்டுகளிலிருந்து விடுவித்தார்.

நிந்தனை குற்றவாளிகளை விடுவிப்பதன் மூலம் நிந்தனை செய்ததாகக் கூறப்பட்டு 1997 ஆம் ஆண்டில் பரேல்வி கும்பல் அகமத் சேரால் கொலை செய்யப்பட்டார். முன்னதாக, இவர் 1995 ஆம் ஆண்டு பிப்ரவரி 23 அன்று 14 வயதான சலாமத் மசிக்கு மற்றும் 46 வயதான இரெகமத்து மசிக் ஆகியோரை மத நிந்தனை செய்த வழக்கிலிருந்து விடுதலை செய்தார்.

மேற்கோள்கள்
-----------

1. ↑  "pakistani judge who acquitted christians of blasphemy is murdered - ucanews.com".
2. 1 2  "1990s blasphemy acquittal: Judge's murder case put in 'hibernation' - The Express Tribune". 29 November 2012.
3. ↑  Dawn.com (8 December 2010). "High-profile blasphemy cases in the last 63 years".
**சாபர்னாமா** என்பது சரீபலுதீன் அலி எசுதி என்பவர் எழுதிய ஒரு புகழ்பாடும் புத்தகமாகும். சாபர்னாமா என்பதன் பொருள் "வெற்றிகளின் புத்தகம்" என்பதாகும். இந்தப் புத்தகம் அதன் முக்கியப் பாடமான துருக்கிய-மங்கோலியப் பாரசீகப் படையெடுப்பாளரான தைமூரைப் பற்றி அவர் இறந்து இரண்டு தசாப்தங்களுக்குப் பிறகு எழுதப்பட்டது. இப்பணியை எசுதிக்கு தைமூரின் பேரனான இப்ராகிம் சுல்தான் 1424-28 ஆண்டுகளில் கொடுத்தார். இப்புத்தகம் தைமூரின் வாழ்க்கையைப் பற்றி அறிந்து கொள்வதற்கான மிக முக்கிய ஆதாரங்களில் ஒன்றாக இன்றளவும் விளங்குகிறது. தைமூரின் அரசவை எழுத்தாளர்கள் மற்றும் செயலாளர்கள் எடுத்த குறிப்புகளைப் பயன்படுத்தி இப்புத்தகத்தின் உரை எழுதப்பட்டது. இந்த புத்தகத்தின் வரலாறானது கவனம் மற்றும் விருப்பத்துடன் தேர்ந்தெடுக்கப்பட்ட தகவல்களை அடிப்படையாகக் கொண்டு எழுதப்பட்டது என்பதை இச்செயல் நமக்கு உணர்த்துகிறது.

தைமூர் பகுதாதுவை வெல்லுதல். இப்ராகிம் சுல்தானின் நகலிலிருந்து. ஆண்டு 1435-1436.
இசுலாமிய ஈரானின் ஆரம்பத்தில் எழுதப்பட்ட பெரும்பாலான கவிதைகள் மற்றும் புத்தகங்கள் புகழ்பாடும் வகையாக இருந்தன. தங்களது சொந்த மரபை நிறுவும் முயற்சியின் ஒரு பகுதியாக அரசியல் மற்றும் மதத் தலைவர்களின் தேவைக்காக இவை எழுதப்பட்டன. தன்னுடைய செயல்கள் தெளிவான மற்றும் எளிமையான மொழியில் நினைவுகூரப்பட வேண்டும் என தைமூர் விரும்பினார். இந்தப் புத்தகம் பாரசீகத்தில் அடிக்கடி நகல் எடுக்கப்பட்டும் விளக்கப்பட்டுக் கொண்டும் இருந்தது. இது உசுபெக்குகளின் கீழ் சகதை துருக்கிய மொழிக்கும், உதுமானியத் துருக்கிய மொழிக்கு 16ஆம் நூற்றாண்டின் போதும் மொழிபெயர்ப்பு செய்யப்பட்டது. இது 1722 ஆம் ஆண்டு பிராங்கோயிசு பெட்டிசு தீலா குரோயிக்சால் பிரெஞ்சு மொழிக்கு மொழிபெயர்ப்பு செய்யப்பட்டது. அதற்கு அடுத்த ஆண்டு ஆங்கில மொழிக்கு மொழிபெயர்ப்பு செய்யப்பட்டது.

உசாத்துணை
---------

1. ↑  Woods, John E. (April 1987). "The Rise of Tīmūrid Historiography". *Journal of Near Eastern Studies* **46** (2): 86, 99–101. .
2. ↑  Sims, Eleanor (1973). *The Garrett Manuscript of the Zafar-Name: A Study in Fifteenth-Century Timurid Patronage*. New York University. பக். 147.
டைகுளோரோபியூட்டேனின் 1,4 மாற்றியன்
**டைகுளோரோபியூட்டேன்** *(Dichlorobutane)* என்பது C4H8Cl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் உள்ளமைப்பு மாற்றியப் பொது கட்டமைப்புக்குள் ஒன்பது உள்ளமைப்பு மாற்றியன்கள் அடங்கியுள்ளன. இவற்றுள் 5 பொருட்கள் ஒளியியல் மாற்றியப் பண்பு கொண்டவையாகும். குளோரோபியூட்டேனை தனியுறுப்பு குளோரினேற்றம் செய்தல் அல்லது பியூட்டேன்டையாலை அணுக்கரு கவர் வினைக்கு உட்படுத்துதல் போன்ற குளோரோ ஆல்க்கேன்கள் தயாரிக்கும் பொதுத் தொகுப்பு முறையிலேயே இதுவும் தயாரிக்கப்படுகிறது. 

டைகுளோரோபியூட்டேன் மாற்றியன்கள் பல்வேறு தொழிற்சாலை மற்றும் ஆய்வகங்களில் கரிமத் தொகுப்பு வினைக்காகப் பயன்படுத்தப்படுகின்றன. அடிப்போநைட்ரைல் வழியாக நைலான் 6,6 தயாரிப்பில் முன்னோடிச் சேர்மமாக 1,4-டைகுளோரோபியூட்டேன் பயன்படுத்தப்படுகிறது. இது தவிர டெட்ராஐதரோபியூரான் தயாரிக்கவும் இச்சேர்மம் பயன்படுகிறது. 2,3- டைகுளோரோபியூட்டேனிலிருந்து குளோரோபிரீன் உற்பத்தி செய்யப்படுகிறது. 

குளோரோ ஆல்க்கேன்களில் டைகுளோரோபியூட்டேன்கள் பொதுவாக எரிச்சலூட்டுபவை மற்றும் எளிதில் தீப்பற்றி எரியக்கூடியவையாகும்.

மேற்கோள்கள்
-----------

1. ↑  Mark S. M. Alger (1997). In *Polymer Science Dictionary*. Springer. p. 241. ISBN 0-412-60870-7. Google Book Search. Retrieved on August 28, 2008.
2. ↑  Process for the preparation of tetrahydrofuran. Retrieved on August 28, 2008.
3. ↑  Process for the production of 2-chlorobutenes from 2,3-dichlorobutane. Retrieved on August 28, 2008.
**பெலியர் ராம்தாஸ் பட்** (Beliyar Ramdas Bhat ) என்பவர் ஒரு இந்திய பேராசிரியர் மற்றும் புள்ளியியல் துறை நிபுணர்  ஆவார். இவர் இருபது ஆண்டுகளாக தார்வாடில் உள்ள கர்நாடக பல்கலைகழகத்தில் புள்ளியல் துறை தலைவராக பணியாற்றினார். இவர் பன்னாட்டு புள்ளியில் நிறுவனத்தின் உறுப்பினராகவும் ராயல் புள்ளியியல் கழகத்தின் உறுப்பினராகவும் தேர்ந்துதெடுக்கபட்டார்.

அவ்யக பிராமணச் சமூகத்தவரான பட் சென்னைப் பல்கலைக்கழகத்தில் கணித பாடத்தில் தனது எம்.ஏ பட்டத்தை பெற்றார். கர்நாடகப் பல்கலைக்கழகத்தில் புள்ளியியலில் எம்.ஏ பட்டமும், தனது முனைவர் பட்டத்தை 1961 இல் கலிபோர்னியா பல்கலைக்கழகத்தில் டேவிட் பிளாக்வெலின் வழிகாட்டுதலில் முடித்தார். பட் புள்ளியியல் இன்ஸ்டிடியூட்ட் மற்றும் தென் ஆப்பிரிக்க புள்ளிவிவர சங்கம் ஆகியவற்றின் உறுப்பினராக தேர்ந்தெடுக்கப்பட்டார். அவர் இந்திய நிகழ்தகவு மற்றும் புள்ளியியல் சங்கத்தின் செயலாளர், ஆசிரியர், தலைவர் ஆகிய பொறுப்புகளை வகித்தார். மேலும் அவர் இந்திய அறிவியல் காங்கிரஸ் சங்கத்தின் புள்ளியியல் பிரிவின் முன்னாள் தலைவர் ஆவார்

தேர்ந்தெடுத்த படைப்புகள்
------------------------

* *Modern Probability Theory: An Introductory Textbook*. New Delhi, India: Wiley Eastern. 1986. பன்னாட்டுத் தரப்புத்தக எண்:0-85226-091-1.
* *Stochastic Processes and Statistical Inference*. New Age International (P) Ltd. 1996. பன்னாட்டுத் தரப்புத்தக எண்:81-224-0836-2.

மேற்கோள்கள்
-----------

* Ph.D, in statistics from Berkely, 1961
* Karnataka University, Dharwar
* Bhat at statistics department, University of Pune

வெளி இணைப்புகள்
---------------

கணித மரபியல் திட்டத்தில் பி. ஆர். பட்